| **ЗАЛОЖБА 4. Парламентарен караван-мобилен парламент за директна комуникација на пратениците со граѓаните 2024-2026** |
| --- |
| Назив на одговорна институција | Собрание на РСМ |
| Ниво на имплементација | Во целост | ограничено | Не е започната/значително доцнење |
| Доказ за проценетиот напредок | Во 2024 година Собранието преку Парламентарниот институт, ја предвиде оваа активност за спроведување. Имено, беа обезбедени средства за организирање на кампањата, за да се ангажира агенција во вредност од 500.000 денари (склучен Анекс на Договор со цел да се ангажира агенција за спроведување на активноста) и се работеше на развој на Програма за идентификација на градови низ државата за зголемување на опсегот на места кои можат да се посетат.  |
| Опис на резултатите  | Собранието организира Парламентарен караван за да се претстави како отворена, одговорна и транспарентна институција како и да го доближи до оние граѓани кои не се во можност да ја посетат зградата на Собранието. Парламентите во светот така и Собранието се јавни во својата работа и секојдневно изложени на мислењето и увидот за јавноста, барем што се однесува до законодавната агенда. Заради тоа перцепциите на граѓаните главно се поврзани со јавните настапи на пратениците, предложените законски решенија, дебатата и користените аргументи итн. Пратениците работат во Скопје, иако доаѓаат од 6 изборни единици и од многу општини во државата. Ако се земе во предвид ангажманот со комисии и пленарни седници и работата во Скопје, останува само петок во неделата за контакт со оние што ги гласале овие пратеници за да можат да разменуваат идеи и да се слушнат потребите на граѓаните. Парламентарниот караван, значи организирање на настан во централните места во градовите и општините, каде се спроведуваат активности за запознавање на јавноста со законодавната власт. Во ова, учествуваат пратениците, службата на Собранието, канцелариите за контакт со граѓаните, општините и локални јавни установи, образовните институции, локални граѓански организации, домашни и меѓународни организации кои го помагаат организирање на настанот и други. Парламентарниот караван во 2025 година, ќе опфати 10 населени места низ државата. Изборот на населени места е комбинација од места кои имаат отворено канцеларии на пратениците за контакт со граѓаните, географска, етничка и јазична дистрибуција, места кои не биле посетени во 2023 година, организацијата на изборните единици во државата итн. Десеттата локација и последно место би бил градот Скопје во ,,Жена парк‘‘ - спроти Собранието каде може да дојдат сите пратеници (14.00-15.00 часот) со цел да се сретнат со граѓани, граѓански организации, ученици, студенти и други.  |
| Следни чекори | Спроведување на караванот во април/мај 2025 година и/или во втората половина од годината по завршување на локалните избори. |